Kīra Korpi
Kīra Linda Katrīna Korpi (somu: Kiira Linda Katriina Korpi; dzimusi 1988. gada 26. septembrī Tamperē, Somijā) ir somu daiļslidotāja. Sacensībās startē kopš 1993. gada. Ir izcīnījusi 3. vietu 2007 un 2011. gada Eiropas čempionātā un 1. vietu 2009. gada Somijas čempionātā, 2009. gada ziemas Universiādē izcīnīja 3. vietu. Dažādās citās sacensībās ir izcīnījusi dažāda kaluma medaļas. Kīra izlaida lielāko daļu 2007.-08. gada sezonas sakarā ar traumu. Pēc 2010. gada Pasaules čempionāta Kīra Korpi ISU Pasaules rangā ieņem 11. vietu.